Gamora

Si Gamora Zen Whoberi Ben Titan ay isang kathang-isip na karakter na lumalabas sa komiks mula sa Estados Unidos na nilalathala ng Marvel Comics. Nilikha ng manunulat/tagaguhit na si Jim Starlin, unang lumabas ang karakter sa Strange Tales #180 (Hunyo 1975). Ampon si Gamora ni Thanos, at siya na lamang ang natitira sa kanyang espesye. Kabilang sa kapangyarihan niya ang higit-sa-taong lakas at liksi at pinabilis na paggaling ng mga sugat. Isa rin siyang piling mandirigrma, na tinalo ang karamihan sa kanyang mga kalaban sa galaksiya. Kasapi siya sa isang pangkat na kilala bilang Infinity Watch. Gumanap ang karakter noong 2007 sa kaganapang crossover ng komiks na "Annihilation: Conquest", at naging kasapi ng koponan at spin-off na komiks na Guardians of the Galaxy.

Naitampok si Gamora sa iba't ibang kaugnay na paninda o merchandise ng Marvel. Ginampanan ni Zoe Saldana sa mga pelikula ng Marvel Cinematic Universe na Guardians of the Galaxy (2014), Guardians of the Galaxy Vol. 2 (2017), Avengers: Infinity War (2018), at Avengers: Endgame (2019). Isang nakakabatang bersyon ni Gamaro ang ginampanan ni Ariana Greenblatt sa Infinity War.

Mga sanggunian

Mga karakter ng Marvel Comics